ગીર સોમનાથ જિલ્લાના ઇણાજ ગામના મનરેગા કૌભાંડનો મામલો હવે છેક હાઇકોર્ટ સુધી પહોંચ્યો છે. ધરપકડથી બચવા બે આરોપીએ આગોતરા જામીન અરજી કરી છે, જેમાં મુદ્દત પડી છે. બીજીતરફ પ્રભાસ પાટણ પોલીસે તમામ છએ આરોપીને પોસ્ટથી સમન્સ પાઠવી દીધા છે. સાથે જે બેન્ક ખાતાઓમાંથી નાણાંની ઉચાપત થઈ હતી, તેવા ૧૭૩ ખાતાની વિગતો પણ પોલીસે બેન્ક પાસેથી માગી છે. પોલીસના સમન્સ અને કાર્યવાહીના પગલે આરોપીઓ હવે જાહેરમાં દેખાતા બંધ થઈ ગયા છે.